Nicky Wire

Nicky Wire, rodné meno Nicholas Allen Jones, je basgitarista, textár a príležitostný spevák Waleskej rockovej skupiny Manic Street Preachers. Je mladším bratom básnika Patricka Jonesa, ktorý príležitostne tiež so skupinou spolupracuje.

Kariéra
V skupine hral prapôvodne rytmickú gitaru, ale po odchode pôvodného basgitaristu Flickera prevzal tento nástroj. Texty písal spočiatku spolu s gitaristom Richey Edwardsom, po jeho zmiznutí sa stal samostatným textárom. Hoci nie je spevákom skupiny, naspieval niekoľko piesní (ako Wattsville Blues alebo William's Last Words). V roku 2006 vydal sólový album I Killed the Zeitgeist.

Nicky je známy androgýnnym spôsobom obliekania a na koncertoch niekedy nosí ženské šaty. Tvrdí však, že nie je transvestita, ale má hlboký citový vzťah k matke.

Osobný život
V roku 1993 sa oženil so svojou dlhoročnou priateľkou Rachel. V súčasnosti s ňou má dve deti.

 Iné projekty 

Kategória:Manic Street Preachers
Kategória:Waleskí rockoví speváci
Kategória:Waleskí rockoví basgitaristi